ಹೈಬ್ರಿಡ್ ಕಾರುಗಳು ಇತರ ಸಮಾನ್ಯ ಕಾರುಗಳಿಗಿಂತ ಕಡಿಮೆ ಪೆಟ್ರೋಲ್ ವೆಚ್ಚಕ್ಕೆ ಕಾರಣವಾದರೂ ಹೈಬ್ರಿಡ್ ಕಾರ್ ನ ಬ್ಯಾಟರಿಯು ವಾತಾರವಣದ ಮೇಲೆ ವ್ಯತಿರಿಕ್ತ ಪರಿಣಾಮ ಉಂಟು ಮಾಡುವ ಕುರಿತು ವಿವಾದ ಇದ್ದೇ ಇದೆ. ಇಂದು ಹೆಚ್ಚಿನ ಹೈಬ್ರಿಡ್ ಕಾರುಗಳ ಬ್ಯಾಟರಿಗಳು ಈ ಎರಡರಲ್ಲಿ ಒಂದು ರೀತಿಯದಾಗಿರುತ್ತವೆ. (1) ನಿಕ್ಕೆಲ್ ಲೋಹದ ಹೈಬ್ರಿಡ್ ಅಥವಾ (2) ಲಿಥಿಯಂ ಅಯಾನ್. ಈ ಎರಡೂ ಕೂಡ ಇಂದು ಕಾರುಗಳಲ್ಲಿ ದೊಡ್ಡದಾಗಿ ಉಪಯೋಗಿಸಲ್ಪಡುತ್ತಿರುವ ಸೀಸದ ಬ್ಯಾಟರಿಗೆ ಹೋಲಿಸಿದಲ್ಲಿ ವಾತಾವರಣಕ್ಕೆ ಸಹಕಾರಿಯಾಗಿವೆ. ಇವುಗಳಲ್ಲಿ ಅನೇಕ ವಿಧದ ಬ್ಯಾಟರಿಗಳಿವೆ. ಕೆಲವು ಉಳಿದೆಲ್ಲವುಗಳಿಗಿಂತ ಹೆಚ್ಚು ವಿಷದಾಯಕವಾಗಿದೆ. ಸೀಸದ ಆಮ್ಲ ಅಥವಾ ನಿಕ್ಕೆಲ್ ಕ್ಯಾಡ್ಮಿಯಂಗಳು ವಾತಾವರಣಕ್ಕೆ ತೀವ್ರ ಹಾನಿ ಉಂಟು ಮಾಡಿದರೆ, ಇಂದು ಹೈಬ್ರಿಡ್ ಪದ್ಧತಿಯಲ್ಲಿ ಉಪಯೋಗಿಸುತ್ತಿರುವ ರೀತಿಯ ನಿಕ್ಕೆಲ್ ಲೋಹದ ಹೈಬ್ರಿಡ್ ಬ್ಯಾಟರಿಯಲ್ಲಿ ವಿಷದಾಯಕ ಪ್ರಮಾಣವು ಭಾರಿ ಕಡಿಮೆಯಾಗಿದೆ. . ನಿಕ್ಕೆಲ್ ನಿಂದ ಮಾಡಿದ ಬ್ಯಾಟರಿಗಳು ಕ್ಯಾನ್ಸರ್ ಗೆ ಪೂರಕವಾಗಿದೆ ಮತ್ತು ರೋಗದ ಆರಂಭದ ಪ್ರಾಥಮಿಕ ಪರಿಣಾಮ ಬೀರಲು ಕಾರಣವಾಗಿದೆ. .

ಲಿಥಿಯಂ-ಅಯಾನ್ ಬ್ಯಾಟರಿಯು ಹೈಬ್ರಿಡ್ ವಾಹನದಲ್ಲಿ ಉಪಯೋಗವಾಗುವ ಸಂಭವನೀಯತೆಯ ಕಾರಣ ಗಮನ ಸೆಳೆದಿದೆ. ಅಭಿವೃದ್ಧಿಯಲ್ಲಿ ಹಿಟಾಚಿ ಕಂಪನಿಯು ನಾಯಕತ್ವ ವಹಿಸಿದೆ. ಆದ್ದರಿಂದ ಲಿಥಿಯಂ-ಅಯಾನ್ ಬ್ಯಾಟರಿಗಳಿಗೆ ಇಂದು ಮಾರುಕಟ್ಟೆ ದೊಡ್ಡದಾಗಿದ್ದು, ಹೈಬ್ರಿಡ್ ನಲ್ಲಿ ಉಪಯೋಗವಾಗುವವರೆಗೂ ಇದು ಇರಲಿದೆ. ಇದಲ್ಲದೆ, ಹೆಚ್ಚುವರಿಯಾಗಿ ಸಣ್ಣ ಗಾತ್ರ ಹಾಗೂ ಹಗುರ ತನದಿಂದ ಲಿಥಿಯಂ-ಅಯಾನ್ ಬ್ಯಾಟರಿಗಳು ವಾತಾವರಣದ ರಕ್ಷಣೆಗೆ ಪೂರಕವಾಗಿದ್ದು, ಇರುವ ಶಕ್ತಿಗೆ ತೊಂದರೆಯಿಲ್ಲದೆ ಸುಧಾರಿತ ರೀಚಾರ್ಜ್ ದಕ್ಷತೆ ಹೊಂದಿದೆ. 
ವಾತಾವರಣದಲ್ಲಿ ಕಡಿಮೆ ಇಂಧನ ಹೊರಸೂಸುವಿಕೆಯ ಅಗತ್ಯ ಹಾಗೂ ಉತ್ತಮ ಇಂಧನ ಉಳಿತಾಯದ ಅಗತ್ಯವಿದ್ದಲ್ಲಿ ಹೈಬ್ರಿಡ್, ವಿದ್ಯುತ್ ಮತ್ತು ಇಂಧನ ಕೋಶದ ವಾಹನಗಳು ಹೆಚ್ಚಾಗುತ್ತಿರುತ್ತವೆ. ಲಿಥಿಯಂ-ಅಯಾನ್ ಬ್ಯಾಟರಿಗಳ ಬೇಡಿಕೆ ಹೆಚ್ಚುತ್ತಿರುವುದಕ್ಕೆ ಕಾರಣವೆಂದರೆ ಅವು ಇತರ ಬ್ಯಾಟರಿಗಳಿಗಿಂತ ಅತ್ಯಂತ ಹೆಚ್ಚು ಶಕ್ತಿ ಸಾಂಧ್ರತೆ ಹೊಂದಿದೆ ಮತ್ತು ಬ್ಯಾಟರಿ ಮೂರಕ್ಕೂ ಹೆಚ್ಚು ಬಾರಿ ವೋಲ್ಟೇಜ್ ಉತ್ಪಾದಿಸಬಲ್ಲದು. ನಿಕ್ಕೆಲ್-ಲೋಹ ಹೈಬ್ರಿಡ್ ಬ್ಯಾಟರಿಯು ಇದರ ಜೊತೆಗೇ ಭಾರಿ ಪ್ರಮಾಣದ ವಿದ್ಯುತ್ ಶಕ್ತಿ ಸಂಗ್ರಹಿಸಬಲ್ಲದು. ಬ್ಯಾಟರಿಗಳು ಹೆಚ್ಚಿನ ಔಟ್ ಪುಟ್ (ವಾಹನದ ಶಕ್ತಿ ಹೆಚ್ಚಿಸುವುದು) ಉತ್ಪಾದನೆ, ಹೆಚ್ಚಿನ ದಕ್ಷತೆ (ವಿದ್ಯುತ್ ಶಕ್ತಿಯ ವ್ಯರ್ಥ ಉಪಯೋಗ ತಡೆಯುವುದು) ಮತ್ತು ವಾಹನದ ಬಾಳಿಕೆಗೆ ಹೋಲಿಸಿದಲ್ಲಿ ಅತ್ಯುತ್ತಮ ಬಾಳಿಕೆಯೂ ಬರಬಲ್ಲದು. 
ಹೆಚ್ಚುವರಿಯಾಗಿ ಲಿಥಿಯಂ-ಅಯಾನ್ ಬ್ಯಾಟರಿ ಉಪಯೋಗಿಸಿದರೆ ವಾಹನದ ಒಟ್ಟು ತೂಕ ಕಡಿಮೆಯಾಗುವುದಲ್ಲದೆ, ಗ್ಯಾಸೋಲೈನ್ ಶಕ್ತಿಯ ವಾಹನಕ್ಕಿಂತ ಶೇ. 30 ರಷ್ಟು ಇಂಧನ ಉಳಿತಾಯವೂ ಸಾಧ್ಯ. ಇದರ ಜೊತೆಗೆ ಜಾಗತಿಕ ತಾಪಮಾನ ತಡೆಯುವ ನಿಟ್ಟಿನಲ್ಲಿ ಸಿಓ ಹೊರಸೂಸುವಿಕೆಯನ್ನು ಕಡಿಮೆಗೊಳಿಸುವಲ್ಲಿಯೂ ಕೂಡ ಸಹಾಯಕಾರಿಯಾಗಿದೆ. 
ಹಿಟಾಚಿ ಕಂಪನಿಯು ಪೂರೈಸುತ್ತಿರುವ ಕಾರು, ಬಸ್, ವಾಣಿಜ್ಯಿಕ ವಾಹನಗಳು ಹಾಗೂ ರೇಲ್ವೆ ಸೇರಿದಂತೆ ವಿವಿಧ ವಾಹನಗಳಿಗೆ ಉಪಯೋಗಿಲ್ಪಡುವ ಲಿಥಿಯಂ-ಅಯಾನ್ ಬ್ಯಾಟರಿಗಳು ದೊಡ್ಡ ಪ್ರಮಾಣದಲ್ಲಿ ಬೇಡಿಕೆ ಗಳಿಸಿಕೊಳ್ಳುತ್ತಿವೆ. ಮಾಲಿಕನ ವಿದ್ಯುತ್ ಮೇನ್ ನಿಂದ ರೀಚಾರ್ಜ್ ಆಗಬಲ್ಲ ವಿದ್ಯುತ್ ವಾಹನಗಳು ಈಗ ಜಾಗತಿಕವಾಗಿ ಅನೇಕ ಪ್ರದೇಶಗಳಲ್ಲಿ ಲಭ್ಯವಿದೆ. ಜಪಾನ್ ನಲ್ಲಿ ಇಂತಹ ವಾಹನಗಳನ್ನು ರಾತ್ರಿ ಪೂರ್ತಿ ಚಾರ್ಜ್ ಮಾಡಿದಾಗಲೂ ಕೂಡ ಗ್ಯಾಸೋಲಿನ್ ವಾಹನಕ್ಕಿಂತ 9 ರಲ್ಲಿ 1 ರಷ್ಟು ಮಾತ್ರ ವೆಚ್ಚ ಬರುತ್ತದೆ.

ರೇಲ್ವೇ ಸಾಗಣೆ
ಹೈಬ್ರಿಡ್ ಫ್ಯೂಯಲ್ (ಎರಡು ಪ್ರಕಾರ)
ಹೈಬ್ರಿಡ್ ಬ್ಯಾಟರಿಯಿಂದ ಪರಿಸರದ ಮೇಲಾಗುವ ಪರಿಣಾಮಗಳು
ಹಡಗುಗಳು